**Hogyan segítsen a gyermekének az iskolakezdéskor?**

**A gyermekek elvárt fejlődési szintje az óvodában és az iskola-előkészítőben (reception):**

* Felismerik a saját nevüket.
* Megállnak, odanéznek és odafigyelnek, ha egy felnőtt a nevükön szólítja őket.
* Tudatják egy felnőttel, ha bármilyen segítségre van szükségük.
* Fel tudnak öltözni egyedül, beleértve azt is, hogy a cipőjüket és kabátjukat is egyedül veszik fel.
* Egyedül mennek vécére, és minden alkalommal lehúzzák a vécét és megmossák a kezüket.
* Rendesen ülnek az asztalnál, és késsel és villával esznek.
* Kivárják, amíg valaki befejezi a mondanivalóját, és kedvesen szólnak egymáshoz.
* Örömmel próbálnak ki új dolgokat, például különböző játékokkal és különböző játékokat is játszanak, ismeretlen ételeket is megkóstolnak.
* Minden nap járnak iskolába, és időben érkeznek az órákra.

**Mit tehet azért, hogy a gyermeke sikeresen kezdje az óvodai vagy iskolai életét?**

* Beszélgessen vele – a beszélgetés fejleszti a gyermekek nyelvi és gondolkodási képességeit is.
* Olvasson nekik és velük is – mutassa meg nekik, hogy az olvasás fontos az életben való boldoguláshoz, és hogy a saját szórakoztatásunkra is olvashatunk. Töltsék együtt az időt egy könyv olvasásával, és beszélgessenek az olvasottakról. Körülbelül tíz percig kell tudniuk figyelni egy mesére.
* Játsszon velük olyan játékokat, amelyekben meg kell várni, hogy sorra kerüljenek. Az is segíthet, ha már előfordult velük, hogy más nyert.
* A kirakók és egyéb rejtvények elősegítik a gyermekek koncentrálóképességének és finommotorikus mozgásának fejlődését.
* Az iskolában szükség van szabályokra ahhoz, hogy mindenki igazságos bánásmódban részesülhessen. Ez azt jelenti, hogy a gyerekeknek meg kell szokniuk, hogy azonnal teljesítsék azt, amit kérnek tőlük. Sokat segít, ha ehhez már otthon is hozzászokhattak.
* Napirend és lefekvési idő: a gyerekeket nagyon kifáraszthatja az iskola, és ha a gyermeke jó rendhez van szokva a lefekvéskor, akkor könnyebben tanul az iskolában is. Este fél nyolc előtt ágyban kell lennie.
* A mondókákhoz hasonló szövegek kívülről való megtanulása fejleszti a gyermeke tanulási képességét.
* Amilyen gyakran csak lehet, ösztönözze a gyermekét arra, hogy rajzoljon, írjon, számoljon, vágjon ollóval vagy ragasszon ragasztóval.
* Találjon hasznos számolási és mérési lehetőségeket a gyermekével, ilyen lehet a sütés és főzés.
* Ösztönözze a gyermekét önállóságra. Engedje, hogy maga végezze el a dolgokat, még akkor is, ha az tovább tart.